Sărbătoare 11 mai 2024. Cine au fost sfinţii Mochie, Metodie şi Chiril
Sâmbătă, 11 mai 2024, românii îi prăznuiesc pe sfinţii Mochie, Metodie şi Chiril, sfinţi cu care, în general, românii sunt mai puţin familiarizaţi.
Sfinţii Chiril (826-869) şi Metodie (815-844) sunt cunoscuţi drept "luminatorii slavilor" sau "apostolii slavilor" pentru că au tradus Sfânta Scriptură în limba slavonă.
Conform crestinortodox.ro, Sfinţii Chiril si Metodie sunt cei care au creat alfabetul "glagolic", care vine de la slavonescul "glagol", în traducere - cuvânt, iar care, ulterior, cu unele adăugiri ale ucenicilor, a devenit alfabetul chirilic.
În schimb, Sfântul Mochie a trăit în secolul IV şi a fost preot în Amfipol. Sursa amintită precizează că, pentru că propovăduia pe Hristos şi îi învăţa pe oameni să renunţe la cinstirea idolilor a fost supus la multe chinuri: a fost aruncat în temniţă, în foc, la fiare, dar din toate a ieşit nevătămat.
În cele din urmă, Sfântul Mucenic Muchie a murit prin tăierea capului.